But Here We Are

But Here We Are – vienuoliktasis amerikiečių alternatyviojo roko grupės „Foo Fighters“ studijinis albumas, išleistas 2023 m. birželio 2 d. Tai – pirmasis grupės įrašas po būgnininko Taylor Hawkins mirties 2022 m. kovą. Albume skambančios dainos pasakoja apie grupės lyderio Dave Grohl išgyvenimus po ne tik šios netekties, bet ir mamos mirties, kuri taip pat mirė 2022 m.

Albumas susilaukė didžiulio kritikų pripažinimoBut Here We Are by Foo Fighters Reviews and Tracks ir buvo komerciškai sėkmingas visame pasaulyje. Jungtinėje Karalystėje per pirmąją savaitę parduota virš 44 tūkstančių kopijų ir jis debiutavo pirmojoje albumų reitingo vietoje, tapdamas šeštuoju grupės įrašu, pasiekusiu šią viršūnę. JAV „Billboard 200“ reitinge albumas pasiekė aštuntąją vietą.

2024 m. vykusiuose „Grammy“ apdovanojimuose albumas nominuotas geriausio roko albumo kategorijoje, o daina „Rescued“ – geriausios roko dainos ir geriausio roko atlikimo.

 Dainų sąrašas 

 Kūrybinė grupė 
Foo Fighters
 Dave Grohl – vokalas, gitara, būgnai, prodiusavimas
 Nate Mendel – bosinė gitara, pritariamasis vokalas, prodiusavimas
 Chris Shiflett – gitara, pritariamasis vokalas, prodiusavimas
 Pat Smear – gitara, prodiusavimas
 Rami Jaffee – klavišiniai prodiusavimas

Papildomi muzikantai
 Violet Grohl – vokalas (dainoje „Show Me How“)

Techninis personalas
 Greg Kurstin – prodiusavimas
 Mark „Spike“ Stent – garso suvedimas
 Randy Merrill – garso dizainas
 Morning Breath, Inc. – meninė kryptis, dizainas

 Išnašos 

Kategorija:2023 albumai
Kategorija:Foo Fighters albumai